เป็นร้านข้าวแกงกะหรี่สไตล์ญี่ปุ่นที่ข้ามน้ำข้ามทะเลมาเปิดสาขาจากญี่ปุ่นเลยครับ (เวอร์ไปมั้ย) ถือเป็นร้านแกงกะหรี่สุดโปรดของผมเอง ที่ชื่นชอบเพราะมีเครื่องหรือหน้าต่างๆให้เลือกเยอะมากครับ ทั้งหมู ไก่ เนื้อ ผัก ฯลฯ แต่ส่วนใหญ่ผมจะชอบสั่งหน้า ไก่หรือหมูชุปแป้งทอด แล้วก็เนื้อแฮมเบอร์เกอร์ ซึ่งทานกับแกงกะหรี่รสชาดเข้มข้นของทางร้านแล้วเข้ากันมากครับ

นอกจากนี้ทางร้านยังมีลูกเล่นให้เลือกระดับความเผ็ดได้อีก ซึ่งมีตั้งแต่ 1-5 ระดับ ระดับปกติของทางร้านจะอยู่ระดับที่ 2 ส่วนผมจะทานระดับ 3 เป็นประจำ ซึ่งก็ทำให้ได้เหงื่อซึมๆเวลาทานแล้วครับ ไว้มาโอกาสว่าจะลองรพดับ 4 ดูครับ

สิ่งที่ขาดไม่ได้เลยสำหรับการทานแกงกะหรี่ที่ร้านนี้ก็คือ ไช้เท้าดองที่จัดว่างไว้เป็นเครื่องเคียงอยู่ประจำที่โต๊ะอยู่แล้ว ให้ตักได้แบบไม่อั้น ซึ่งถ้าผมไปทางกับภรรยา 2 คน ทานไปก็จะตักใส่แกงไปเรื่อย ผลสุดท้ายทานเสร็จผักดองหมดกระปุกพอดีครับ แกงกะหรี่เผ็ดๆทานกับผักดองทั้งเข้ากันและช่วยลดความเผ็ดได้ในระดับนึงครับ

ลูกค้ายังสามารถสั่งเพิ่มข้าวสวยในจานที่เราสั่งได้อีกนะครับ รับรองจานเดียวอยู่เลย